สวัสดีค่ะ มีอาการหูไม่ได้ยิน หรือได้ยินเสียงเบามากไม่สามารถจับใจความได้ และเวลาพูดจะได้ยินเสียงตัวเองดังในหัวเสียงดัง แต่เสียงที่ออกมาเสียงเบามากๆ แก้ไขยังไงคะ (อายุ 22)
สวัสดีค่ะ หูหนวก หรือสูญเสียการได้ยิน เป็นภาวะที่ผู้ป่วยมีความสามารถในการได้ยินลดลงหรือสูญเสียการได้ยินทั้งหมด โดยเกิดขึ้นได้ตั้งแต่กำเนิดหรือเกิดขึ้นในภายหลังสาเหตุเช่น มีขี้หูปิดกั้นในหู น้ำเข้าหู สิ่งแปลกปลอมในหู การติดเชื้อในหู แก้วหูทะลุ มีการฉีดขาดหรือเป็นหลุมที่แก้วหู โรคหินปูนเกาะกระดูกหู เกิดความเสียหายกับกระดูกส่วนที่เกี่ยวข้องกับการได้ยิน แก้วหูยุบตัว การได้รับยาบางชนิด หรืออยู่ในที่เสียงดังเกินไปเป็นเวลานาน เป็นต้นแนะนำพบแพทย์หู คอ จมูกเพื่อตรวจอย่างละเอียดเพื่อหาสาเหตุอีกครั้ง ไม่ควรปล่อยทิ้งไว้ เพราะอาจทำให้สูญเสียการได้ยินถาวรได้เบื้องต้น หลีกเลี่ยงบริเวณที่เสียงดัง ไม่ให้น้ำเข้าหูโดยตรง ไม่แคะหู ตรวจสอบการใช้ยาที่อาจมีผลกระทบต่อการได้ยินและหยุดยา